2-3-1

3. การประกอบธุรกิจของแต่ละสายผลิตภัณฑ์

บริษัท แชงกรี-ลา โฮเต็ล จำกัด (มหาชน) ประกอบธุรกิจโรงแรมชั้น 1 เพื่อให้เช่าที่พักอาศัย
จำหน่ายอาหารและเครื่องดื่ม และบริการอื่นๆ อันเกี่ยวกับธุรกิจโรงแรม เช่น ห้องประชุม
ห้องจัดเลี้ยง บริการศูนย์ธุรกิจ และบริการศูนย์สุขภาพ เป็นต้น

นอกจากนี้บริษัทฯ ยังได้มีการลงทุนถือหุ้นในโครงการต่างๆ
ทั้งในประเทศและต่างประเทศโดยผ่านบริษัทย่อยของบริษัท ตามรายละเอียดดังนี้

- บริษัทย่อย

1. บริษัท Apizaco จำกัด (“Apizaco”) เป็นบริษัทที่จดทะเบียนในประเทศฮ่องกง
โดยบริษัทถือหุ้นในอัตรา ร้อยละ 100 ทุนจดทะเบียนและทุนที่ชำระแล้วเท่ากับ 280
ล้านเหรียญฮ่องกง และ 206.458 ล้านเหรียญฮ่องกง ตามลำดับ ซึ่ง Apizaco
ไม่ได้ประกอบธุรกิจอื่นใด นอกจากลงทุนในบริษัทอื่นๆ ดังนี้

1.1 ถือหุ้นในบริษัท แชงกรี-ลา เอเชีย จำกัด (“SA”) จำนวน 13,195,055 หุ้น
หรือคิดเป็นร้อยละ 0.60 ของจำนวนหุ้นที่ออกจำหน่ายแล้ว จำนวนหุ้น SA ที่ Apizaco
ถืออยู่ทั้งหมดลดลง เนื่องจากในเดือนมิถุนายน 2543 Apizaco ได้ขายหุ้น SA ออกไปจำนวน
7,630,000 หุ้น

1.2 ถือหุ้นในบริษัท Zukerman จำกัด (“Zukerman”) ในอัตราร้อยละ 100 Zukerman
เป็นบริษัทจดทะเบียนในประเทศบริติช เวอร์จิ้น ไอส์แลนด์ (British Virgin Islands)
มีทุนจดทะเบียนจำนวน 50,000 เหรียญสหรัฐ ทุนที่ออกจำหน่ายและเรียกชำระแล้วเท่ากับ 1
เหรียญสหรัฐ Zukerman ไม่ได้ประกอบธุรกิจอื่นใดนอกจากลงทุนถือหุ้นในบริษัท 3 บริษัท
ในประเทศเมียนมาร์ ในอัตราร้อยละ 22.22 ทั้ง 3 บริษัท คือ

  1.2.1 บริษัท Traders Yangon จำกัด ประกอบกิจการโรงแรมระดับสากล 4 ดาว
  ในเมื่องย่างกุ้งประเทศเมียนมาร์ เพื่อให้เช่าที่พักอาศัย จำหน่ายอาหารและเครื่องดื่ม
  และบริการอื่นๆอันเกี่ยวกับธุรกิจโรงแรม ซึ่งได้เปิดดำเนินการแล้วเมื่อเดือนพฤศจิกายน 2539

  1.2.2 บริษัท Shangri-La Yangon จำกัด
  เป็นบริษัทที่ทำโครงการก่อสร้างโรงแรมแชงกรี-ลา, ย่างกุ้ง และอพาร์ตเมนท์ให้เช่า
  (รายละเอียดโครงการปรากฏตามเอกสารแนบ)

  1.2.3 บริษัท Traders Square จำกัด
  เป็นบริษัทที่ทำโครงการก่อสร้างอาคารพาณิชย์สมบูรณ์แบบ
  (รายละเอียดโครงการปรากฏตามเอกสารแนบ)

2-3-2

บริษัท Shangri-La Yangon จำกัด

+----------------+---+-------------------------+------------------------+
| 1. โครงการ     | : | แบ่งเป็น 2 ส่วน คือ         | 2. ส่วนที่เป็นโรงแรม       |
|                |   |                         |                        |
|                |   | 1. ส่วนที่เป็นอพาร์ตเมนท     | เป็นโรงแรมสากลระดับ 5    |
|                |   | ์ให้เช่า                   | ดาว                    |
|                |   |                         |                        |
|                |   | แบ่งเป็น 2 อาคาร          | ประกอบด้วยห้องพักประมาณ   |
|                |   | แต่ละอาคารสูง 21 ชั้น       | 700 ห้อง                |
|                |   | ประกอบด้วยห้องพักอาคารละ   |                        |
|                |   | 120 ยูนิต รวมทั้งหมด 240    |                        |
|                |   | ยูนิต                     |                        |
+----------------+---+-------------------------+------------------------+

2. ทำเลที่ตั้ง : ทั้งสองโครงการตั้งอยู่บนที่ดินเนื้อที่ประมาณ 37.5 ไร่ ระหว่างถนน Upper
Pansoedan และถนน Kan Yeik Tha (ตรงข้ามทะเลสาบ Kandawgyi) เมืองย่างกุ้ง
ประเทศเมียนมาร์

+---------------+---+-------------------------+-------------------------+
| 3.            | : | การก่อสร้างอาคารทั้ง 2      |   การก่อสร               |
| ร             |   | อาคาร                   | ้างถูกเลื่อนไปจนกว่าภาวะเศรษ |
| ะยะเวลาก่อสร้าง | : | เฉพาะส่วนที่เป็น            | ฐกิจในประเทศเมียนมาร์จะดีขึ้น |
|               |   | งานโครงสร้างเสร็จสมบูรณ์แล้ว |                         |
| 4.            | : | เหลือแต่งานตกแต่ง          |   ยังไม่ได้กำหน            |
| วันเปิดดำเนินการ |   | ภายในและพื้นที่ใช้สอยส่วนกลาง | ดเนื่องจากยังไม่ได้เริ่มก่อสร้าง |
|               |   | ซึ่งขณะนี้ได้หยุดดำเนินการ     |                         |
| 5.            |   | ตกแต่งไว้ชั่วคราวจนกว่าภาวะเ |   ประมาณ 140            |
| ต้น            |   | ศรษฐกิจในประเทศเมียนมาร์จะ |   ล้านเหรียญสหรัฐ          |
| ทุนโครงการทั้งสิ้น |   | ดีขึ้น                     |                         |
|               |   |                         |   (คิดเป็นเงินบาท ประมาณ   |
|               |   | ยังไม่ได้กำหนด             |   5,320 ล้านบาท)         |
|               |   |                         |                         |
|               |   | ประมาณ 54.2             |                         |
|               |   | ล้านเหรียญสหรัฐ            |                         |
|               |   |                         |                         |
|               |   | (คิดเป็นเงินบาท ประมาณ     |                         |
|               |   | 2,060 ล้านบาท)           |                         |
+---------------+---+-------------------------+-------------------------+

อัตราส่วนเงินกู้ต่อเงินลงทุนเท่ากับ 60 ต่อ 40

+---------------+---+-------------------------+-------------------------+
| 6.            | : | 4.82 ล้านเหรียญสหรัฐ       |   12.44 ล้านเหรียญสหรัฐ    |
| เงินลงท        |   |                         |                         |
| ุนในส่วนของบริษัท |   | (คิดเป็นเงินบาท ประมาณ 183 | (คิดเป็นเงินบาท ประมาณ 473 |
| แชงกรี-ลา      |   | ล้านบาท)                 | ล้านบาท)                 |
| โฮเต็ล จำกัด    |   |                         |                         |
| (มหาชน)       |   |                         |                         |
|               |   |                         |                         |
| อัตราร้อยละ     |   |                         |                         |
| 22.22         |   |                         |                         |
+---------------+---+-------------------------+-------------------------+

7. ระยะเวลาเช่าที่ดิน : 50 ปี เริ่มตั้งแต่วันที่เปิดโรงแรมแชงกรี-ลา ย่างกุ้ง อย่างเป็นทางการ

8. ผู้ร่วมลงทุน : บริษัท แชงกรี-ลา โฮเต็ล จำกัด, สิงคโปร์ และบริษัท แชงกรี-ลา โฮเต็ล
จำกัด (มาเลเซีย) ซึ่งเป็นบริษัทย่อยของบริษัท แชงกรี-ลา เอเชีย จำกัด ถือหุ้นรวมกันในบริษัท
Shangri-La Yangon จำกัด โดยผ่านบริษัทย่อยของแต่ละบริษัทในอัตราประมาณร้อยละ 50

9. เงินที่จะใช้ลงทุน : เป็นเงินของบริษัทฯเอง
เนื่องจากบริษัทฯมีเงินสดเหลืออยู่ในรูปเงินฝากกับสถาบันการเงิน

หมายเหตุ : อัตราแลกเปลี่ยน 1 เหรียญสหรัฐ ต่อ 38 บาท

2-3-3

บริษัท Traders Square จำกัด

1. โครงการ : ประกอบด้วย

Retail podium 3 ชั้น เนื้อที่ 4,836 ตารางเมตร

Service apartment 16 ชั้น เนื้อที่ 14,621 ตารางเมตร

Office Tower 14 ชั้น เนื้อที่ 17,937 ตารางเมตร

Basement and car park 3 ชั้น จอดรถได้ 448 คัน

รวม 37,394 ต.ร.ม

2.  ทำเลที่ตั้ง : ตั้งอยู่บนที่ดินเนื้อที่ประมาณ 2 ไร่เศษ ระหว่างถนน Sule pagoda

และถนน Annawrahta ใกล้โรงแรม Traders

3. ระยะเวลาก่อสร้าง : การก่อสร้างถูกเลื่อนไปโดยไม่มีกำหนด
จนกว่าภาวะเศรษฐกิจในประเทศเมียนมาร์จะดีขึ้น

4. วันเปิดดำเนินการ : ยังไม่ได้กำหนดเนื่องจากยังไม่ได้เริ่มก่อสร้าง

5. ต้นทุนโครงการทั้งสิ้น : 73 ล้านเหรียญสหรัฐ (คิดเป็นเงินบาท ประมาณ 2,774 ล้านบาท)

โดยประมาณ รวมค่าประโยชน์ในการใช้ที่ดิน จำนวน 6.75 ล้านเหรียญสหรัฐ

อัตราส่วนเงินกู้ต่อเงินลงทุน เท่ากับ 60 ต่อ 40

6. เงินลงทุนในส่วนของ : 6.5 ล้านเหรียญสหรัฐ (คิดเป็นเงินประมาณ 247 ล้านบาท)

บริษัท แชงกรี-ลา

โฮเต็ล จำกัด (มหาชน)

อัตราร้อยละ 22.22

7. ระยะเวลาเช่าที่ดิน : 50 ปี นับแต่วันที่เปิดโครงการทั้งหมด

8. ผู้ร่วมลงทุน : บริษัท แชงกรี-ลา โฮเต็ล จำกัด, สิงคโปร์ และบริษัท แชงกรี-ลา โฮเต็ล
จำกัด (มาเลเซีย) ซึ่งเป็นบริษัทย่อยของบริษัท แชงกรี-ลา เอเชีย จำกัด ถือหุ้นรวมกันในบริษัท
Shangri-La Yangon จำกัด โดยผ่านบริษัทย่อยของแต่ละบริษัทในอัตราประมาณร้อยละ 50

9. เงินที่จะใช้ลงทุน : เป็นเงินของบริษัทเอง ที่ได้จากการดำเนินงาน

10. ผลตอบแทน : เงินปันผลซึ่งคาดว่าจะได้รับในปีที่ 5 หลังจากเปิดดำเนินการ

ที่บริษัทคาดว่าจะได้รับ

หมายเหตุ : อัตราแลกเปลี่ยน 1 เหรียญสหรัฐ ต่อ 38 บาท

2-3-4

2. บริษัท Hasfield Holdings จำกัด (“Hasfield”)
เป็นบริษัทจดทะเบียนในประเทศสิงคโปร์ โดยบริษัทถือหุ้นในอัตราร้อยละ 100
ทุนจดทะเบียนและทุนที่เรียกชำระแล้ว 35 ล้านเหรียญสิงคโปร์ และ 34.218 ล้านเหรียญสิงคโปร์
ตามลำดับ ซึ่ง Hasfield ไม่ได้ประกอบธุรกิจอื่นใดนอกจากลงทุนถือหุ้นในบริษัท Cuscaden
Properties จำกัด ในอัตราร้อยละ 14.60 มูลค่าเงินลงทุนคิดเป็นเงินประมาณ 580 ล้านบาท
ซึ่งบริษัท Cuscaden Properties จำกัด ประกอบกิจการโรงแรม Traders Singapore
และศูนย์การค้า Tanglin Shopping Mall

3. บริษัท วัฒนธานี จำกัด (“วัฒนธานี”) จดทะเบียนในประเทศไทย
โดยบริษัทถือหุ้นในอัตราร้อยละ 99.99 มีทุนจดทะเบียนและทุนที่ชำระแล้ว 15 ล้านบาท
วัฒนธานีไม่ได้ประกอบธุรกิจอื่นใดนอกจากลงทุนถือหุ้นในบริษัท ไทยรุ่งเรือง-เคอรี่ ดีเวลลอปเม้นท์
จำกัด

4. บริษัท ไทยรุ่งเรือง-เคอรี่ ดีเวลลอปเม้นท์ จำกัด (ถือหุ้นโดยบริษัท วัฒนธานี จำกัด ในอัตรา
ร้อยละ 57.33) มีทุนจดทะเบียนและทุนที่ชำระแล้วจำนวน 231 ล้านบาท บริษัท
ไทยรุ่งเรือง-เคอรี่ ดีเวลลอปเม้นท์ จำกัด ไม่ได้ประกอบกิจการอื่นใด
นอกจากลงทุนถือหุ้นในบริษัทอื่นคือ ถือหุ้นในบริษัท ทางยกระดับ ดอนเมือง จำกัด (มหาชน)
ในอัตราร้อยละ 2.82 มูลค่าเงินลงทุนประมาณ 213 ล้านบาท

(1) ลักษณะของผลิตภัณฑ์หรือบริการ

- บริษัท แชงกรี-ลา โฮเต็ล จำกัด (มหาชน) และบริษัท Traders Yangon จำกัด

ทั้งสองบริษัทดังกล่าวข้างต้นเป็นบริษัทที่ประกอบธุรกิจโรงแรมและการให้บริการของโรงแรม
โดยแบ่งการบริการของโรงแรมออกเป็น 3 ส่วนใหญ่ๆ คือ

1. การให้บริการด้านห้องพัก

2. การให้บริการด้านอาหารและเครื่องดื่ม

3. การให้บริการด้านอื่นๆ เช่น ซักรีด สื่อสารโทรคมนาคม ศูนย์ธุรกิจ และศูนย์สุขภาพ

ลูกค้าของบริษัทส่วนใหญ่จะเป็นนักท่องเที่ยวชาวต่างชาติที่เดินทางเข้ามาท่องเที่ยวในประเทศและนักธุรกิจทั้งในประเทศและต่างประเทศ

- บริษัท Apizaco จำกัด บริษัท Hasfield Holdings จำกัด บริษัท Zukerman จำกัด
และบริษัท วัฒนธานี จำกัด

  ไม่มีผลิตภัณฑ์และบริการ เนื่องจากเป็นบริษัทที่ลงทุนถือหุ้นในบริษัทอื่น

  - บริษัท Shangri-La Yangon จำกัด และบริษัท Traders Square จำกัด

  ไม่มี ผลิตภัณฑ์และบริการ เนื่องจากยังไม่ได้ประกอบกิจการ

2-3-5

  - วัฏจักรของการประกอบธุรกิจ

  วัฏจักรของการประกอบธุรกิจขึ้นอยู่กับฤดูกาลท่องเที่ยวโดยแบ่งเป็น 2 ระยะคือ

  - ช่วงฤดูกาลท่องเที่ยว (High Season)
  อยู่ระหว่างประมาณเดือนตุลาคมถึงเดือนมีนาคมซึ่งจะมีอัตราการเข้าพักเฉลี่ยประมาณร้อยละ 71

  - ช่วงนอกฤดูกาลท่องเที่ยว (Low Season)
  อยู่ระหว่างประมาณเดือนเมษายนถึงเดือนกันยายนซึ่งจะมีอัตราการเข้าพักเฉลี่ยประมาณร้อยละ
  59

  - กำลังการผลิต และปริมาณการผลิต

โรงแรมแชงกรี-ลา มีห้องพักสำหรับให้บริการ รวม 856 ห้อง แบ่งเป็นอาคาร 2 หลัง
คือที่ตึกเมนวิง ซึ่งเป็นอาคารสูง 25 ชั้น มีห้องพักจำนวน 682 ห้อง
และที่ตึกกรุงเทพวิงซึ่งเป็นอาคารหลังใหม่สูง 16 ชั้น มีห้องพักจำนวน 174 ห้อง

  อัตราการเข้าพักเฉลี่ยและอัตราค่าห้องพักเฉลี่ย ในระยะ 3 ปีที่ผ่านมา มีดังนี้ คือ

ปี 2543 2542 2541

อัตราการเข้าพักเฉลี่ย (%) 67.70 69.30 74.40 

อัตราค่าห้องพักเฉลี่ย (บาท) 3,992 3,530 3,064

(2) การตลาดและภาวะการแข่งขัน

ในปี 2543 จำนวนนักท่องเที่ยวที่เข้ามาในประเทศไทยเพิ่มขึ้น ประมาณร้อยละ 11.1
จำนวนนักท่องเที่ยวที่เพิ่มขึ้นส่วนใหญ่มาจากเอเชียตะวันออกซึ่งรวมถึงประเทศในกลุ่มอาเชียน
ตามด้วยยุโรป เอเชียใต้และอเมริกา และในปี 2543 มีโรงแรมในกรุงเทพมหานครเพิ่มขึ้นอีก 1
แห่งตั้งอยู่บนถนนวิทยุ ทำให้จำนวนห้องพักเพิ่มขึ้นเป็น 77,382 ห้อง อัตราค่าห้องพักเฉลี่ยในปี
2543 เพิ่มขึ้นจากปี 2542

หลังจากการเลือกตั้งทั่วไปผ่านไปได้ด้วยดี
คาดว่าเศรษฐกิจจะมีเสถียรภาพและแข็งแกร่งขึ้นและหวังว่าธุรกิจจะดีขึ้นด้วยภาพพจน์ทางการเมืองที่มีเสถียรภาพ
จะส่งผลให้มีนักท่องเที่ยวเข้ามาในประเทศมากขึ้น จากปัจจัยต่างๆ
ดังกล่าวรวมถึงการส่งเสริมการท่องเที่ยวของการท่องเที่ยวแห่งประเทศไทย
ทำให้ปริมาณความต้องการห้องพักเพิ่มขึ้น ในขณะที่จำนวนห้องพักคาดว่าจะเพิ่มขึ้นไม่มากนัก
ประกอบกับการคาดการณ์ว่าจะมีนักท่องเที่ยวเข้ามาท่องเที่ยวเพิ่มขึ้นร้อยละ 7.6 ดังนั้น
จะทำให้ความต้องการห้องพักมีมากกว่าจำนวนห้องพักที่เพิ่มขึ้น
การท่องเที่ยวแห่งประเทศไทยได้ส่งเสริมให้ประเทศไทยเป็นศูนย์สุขภาพ
เพื่อกระตุ้นให้นักท่องเที่ยวเข้ามาในประเทศไทยมากขึ้น
กลยุทธ์ทางการตลาดของโรงแรมในปีที่ผ่านมาอยู่ที่การเพิ่มอัตราค่าห้องพักเฉลี่ยและการตลาดที่มุ่งเน้นไปยังกลุ่มลูกค้าที่ให้อัตรากำไรที่สูง
และในปี 2544 โรงแรมยังคงใช้แผนการตลาดเดิม

2-3-6

พร้อมกับมุ่งเน้นให้โรงแรมเป็นศูนย์รวมการจัดการประชุม สัมมนาและแสดงสินค้า
โดยโรงแรมยังให้การสนับสนุนสมาคมส่งเสริมการจัดประชุมแห่งประเทศไทย (Thailand
Incentive Convention Association)
ซึ่งเป็นองค์กรที่จะช่วยสนับสนุนให้ประเทศไทยเป็นที่รู้จักในฐานะที่มีความเหมาะสมที่จะเป็นสถานที่จัดการประชุม
สัมมนาและแสดงสินค้าในระดับนานาชาติ
และโรงแรมยังได้ร่วมมือกับโรงแรมที่ตั้งอยู่ริมแม่น้ำเพื่อให้โรงแรมที่ตั้งอยู่ริมแม่น้ำเป็นศูนย์รวมการจัดการประชุม
สัมมนาและแสดงสินค้าอีกด้วย ทั้งนี้
ประเทศไทยจะได้รับผลประโยชน์จากการร่วมมือกันของการท่องเที่ยวแห่งประเทศไทย
สมาคมส่งเสริมการจัดประชุมแห่งประเทศไทย
และเอกชนต่างๆที่ช่วยกันโฆษณาและส่งเสริมการท่องเที่ยว

แผนการส่งเสริมการขายของโรงแรมที่เรียกว่า “โกลเด้น เซอร์เคิ้ล” ซึ่งปัจจุบันมีสมาชิกมากกว่า
260,000 ราย ซึ่งในจำนวนนี้มี 7,400 รายมาจากการรับสมัครทางอินเตอร์เน็ต
และการร่วมมือทางการตลาดกับสายการบินทำให้โรงแรมมีลูกค้ากลุ่มจัดประชุมและสัมมนาเพิ่มมากขึ้น
นอกจากนี้ แผนส่งเสริมการขายสำหรับห้องอาหารต่างๆในโรงแรมสำหรับลูกค้าในประเทศที่เรียกว่า
“บัตรพรีเมียร์” ซึ่ง ณ สิ้นเดือนธันวาคม 2543 มีสมาชิกอยู่ 7,650 ราย และคาดว่าจะเพิ่มเป็น
9,000 รายในเดือนมิถุนายน 2544 นี้ ซึ่งทำร่วมกับการโฆษณาและประชาสัมพันธ์ผ่านทางสื่อต่างๆ
ก็จะช่วยให้มีลูกค้าในประเทศเข้ามาใช้บริการห้องอาหารของโรงแรมเพิ่มมากขึ้น
รวมทั้งการให้บริการรถไฟฟ้าและการเดินทางที่สะดวกขึ้น
ซึ่งจะช่วยให้ลูกค้าในประเทศเดินทางมาโรงแรมสะดวกขึ้น

โรงแรมจะพยายามรักษามาตรฐานการบริการให้อยู่ในระดับสากลต่อไปและจะปรับปรุงคุณภาพของการบริการให้ดียิ่งขึ้นไปอีก
โดยในปี 2544 นี้
ทางโรงแรมจะทำการปรับปรุงและตกแต่งห้องพักและห้องจัดประชุมสัมมนาที่ตึกกรุงเทพวิง
พร้อมทั้งมีแผนการปรับปรุงและตกแต่งที่ตึกเมนวิง โดยจะปรับปรุงตกแต่ง ล็อบบี้ ทางเข้าโรงแรม
ค็อฟฟี่ช็อป ห้องพักสำหรับกลุ่มลูกค้าระดับสูง
ตลอดจนการเพิ่มสิ่งอำนวยความสะดวกด้วยการเพิ่มบาร์ใหม่และขยายศูนย์สุขภาพและสปา
ซึ่งสิ่งเหล่านี้ล้วนมีส่วนช่วยเพิ่มชื่อเสียงและภาพลักษณ์ที่ดีให้แก่โรงแรม
ซึ่งจะช่วยให้โรงแรมสามารถแข่งขันในตลาดต่อไปได้

  - ลักษณะของลูกค้า

  - ลักษณะของลูกค้าและความสัมพันธ์

ลูกค้าของบริษัทส่วนใหญ่จะเป็นนักท่องเที่ยวชาวต่างประเทศที่เดินทางมาท่องเที่ยวในประเทศและนักธุรกิจทั้งในประเทศและต่างประเทศ
มีทั้งที่มาเป็นส่วนตัว เป็นกลุ่มคณะ และผ่านมาทางบริษัททัวร์

- ลูกค้าเป้าหมาย

ในปัจจุบันกลุ่มลูกค้าเป้าหมายของโรงแรมจะมุ่งเน้นกลุ่มลูกค้าด้านการจัดประชุมและสัมมนาและกลุ่มลูกค้าที่เป็นนักธุรกิจมากกว่าลูกค้าที่เป็นนักท่องเที่ยว

2-3-7

- การจำหน่ายและช่องทางการจำหน่าย

  - ช่องทางการจำหน่ายแบ่งออกเป็น

1.  การจำหน่ายในต่างประเทศ บริษัทได้ทำสัญญาการตลาดและการส่งเสริมการขายกับบริษัท
    แชงกรี-ลา อินเตอร์เนชั่นแนล โฮเต็ล เมเนจเมนท์ จำกัด (ฮ่องกง)
    ซึ่งมีสำนักงานขายอยู่ทั่วโลกเช่น

    1.  ในสหรัฐอเมริกา มีสำนักงานขายอยู่ที่ นิวยอร์ค และลอสแองเจลิส
        ซึ่งครอบคลุมการขายทั่วสหรัฐอเมริกา

    2.  ในแคนนาดา มีสำนักงานขายอยู่ที่ โตรอนโต

    3.  ในทวีปยุโรป มีสำนักงานขายอยู่ที่ลอนดอน ซึ่งครอบคลุมการขายทุกประเทศในยุโรป
        ยกเว้นประเทศที่ใช้ภาษาเยอรมัน
        และสำนักงานขายในแฟรงคเฟิตท์ครอบคลุมการขายทุกประเทศในภาคพื้นยุโรปที่พูดภาษาเยอรมัน

    4.  ในทวีปเอเชีย มีสำนักงานขายอยู่ในประเทศญี่ปุ่น ฮ่องกง สิงคโปร์ กัวลาลัมเปอร์
        และออสเตรเลีย

  2. การจำหน่ายในประเทศ บริษัทมีเจ้าหน้าที่การตลาดจำนวน 16 คน
  ซึ่งเป็นสำนักงานที่ติดต่อกับลูกค้าโดยตรงทั้งในประเทศและต่างประเทศ

สาระสำคัญของสัญญาการตลาดและการส่งเสริมการขายที่บริษัทได้ทำกับบริษัท แชงกรี-ลา
อินเตอร์เนชั่นแนล โฮเต็ล เมเนจเมนท์ จำกัด (ฮ่องกง) มีผลใช้บังคับตั้งแต่วันที่ 1 เดือนมีนาคม
พ.ศ. 2529 มีสาระสำคัญดังนี้

1.  การตลาดและการส่งเสริมการขาย

ด้วยเครือข่ายของสำนักงานขายและการตลาดทั่วโลกของบริษัท แชงกรี-ลา อินเตอร์เนชั่นแนล
โฮเต็ล เมเนจเมนท์ จำกัด (ฮ่องกง) บริษัทฯ
จะได้รับการระบุเป็นส่วนหนึ่งของกลุ่มโรงแรมแชงกรี-ลา และได้รับผลประโยชน์จาก กิจกรรมต่างๆ
ซึ่งรวมถึง

  - การส่งเสริมการขายของโรงแรมกับประชาชน บริษัทท่องเที่ยว ผู้ขายทัวร์
  กลุ่มฝ่ายที่มีสิทธิพิเศษ สมาคม สายการบินและแหล่งอื่นๆ ของธุรกิจ
  ด้วยวิธีการไปเยือนเป็นการส่วนตัว โทรศัพท์ และการไปรษณีย์

  -
  เป็นตัวแทนของโรงแรมในด้านอุตสาหกรรมการท่องเที่ยวในประเทศและระหว่างประเทศที่สำคัญ
  งานมหกรรมแสดงสินค้าบริษัทและการประชุมของบริษัท

  - การประสานงาน กลยุทธด้านการตลาดของโรงแรมทั่วโลก

  - ความคืบหน้าของคำแนะนำด้านการตลาดที่เกี่ยวข้องกับตลาดแต่ละแห่ง

  - อิทธิพลของผู้ขายทัวร์กลุ่มและสายการบิน
  เพื่อโฆษณาเกี่ยวกับโรงแรมในโปรแกรมท่องเที่ยวของ ผู้ขายทัวร์กลุ่มและสายการบิน

2-3-8

  - การติดตามผลข่าวการขายซึ่งโรงแรมจัดให้มีขึ้น

  - การรวบรวมข่าวด้านการตลาดเพื่อให้คำติชมแก่โรงแรม

  - การเรียกร้องเชิญชวนและการปรับปรุงพัฒนาบุคคล กลุ่ม และการจองเป็นชุด

  - การเผยแพร่แจกจ่ายเอกสารเพื่อส่งเสริมการขายของโรงแรมในระหว่างการไปเสนอขาย
  และการแสดงสินค้า

  - การจัดให้มีข้อมูลข่าวสารที่ทันสมัยและมีความครอบคลุมกว้างขวางในเรื่องของพิกัดอัตราภาษี
  สิ่งอำนวยความสะดวก
  และบริการต่างๆของบริษัทให้แก่สาธารณชนและแหล่งที่มาของธุรกิจที่เป็นไปได้

  - การให้ความช่วยเหลือแก่เจ้าหน้าที่โรงแรม ผู้มาเยือนในการท่องเที่ยวดูการขาย
  ซึ่งต้องมีการวางแผนการล่วงหน้า

  - การรายงานกิจกรรมต่างๆ ที่ดำเนินการในนามของโรงแรม

2.  ค่าใช้จ่ายต่างๆ

    1.  ค่าใช้จ่ายรวม

บริษัทฯตกลงที่จะปันส่วนค่าใช้จ่ายที่เกิดขึ้นจากการส่งเสริมการขายและการตลาดตามอัตราส่วนที่เห็นว่าเหมาะสมและถูกต้องโดยจะตกลงกันเป็นปีๆ
ไป แต่ทั้งนี้ยอดค่าใช้จ่ายทั้งหมดในตอนแรกต้อง ไม่เกิน 150,000 ดอลลาร์สหรัฐต่อปี และบริษัท
แชงกรี-ลา อินเตอร์เนชั่นแนล โฮเต็ล เมเนจเมนท์ จำกัด (ฮ่องกง) จะเรียกเก็บทุกๆ สิ้นเดือน

2.  ค่าใช้จ่ายอื่นๆ

นอกจากค่าใช้จ่ายที่กล่าวไว้ในข้อ 2.1 แล้ว
โรงแรมต้องรับผิดชอบค่าใช้จ่ายโดยตรงในการดำเนินการ
ที่เกิดขึ้นจากการขอร้องโดยตรงจากทางโรงแรม นอกจากนี้ยังมีค่าใช้จ่ายอื่นๆ
ที่โรงแรมต้องรับผิดชอบ เช่น

  -
  การตีพิมพ์เอกสารการส่งเสริมการขายของโรงแรมนี้ในประเทศไทยและสถานที่น่าสนใจของประเทศไทยเป็นการพิเศษเฉพาะ

-   โทรศัพท์ทางไกลถึงโรงแรมเพื่อการดำเนินธุรกิจ

  - ค่าใช้จ่ายในการส่งจดหมายทางไปรษณีย์โดยตรง

  - ค่าภาษีศุลกากรและค่าธรรมเนียมการผ่านด่านศุลกากร และค่าไปรษณียากรสำหรับเอกสารการ
  ส่งเสริมการขายของโรงแรม

  - การแสดงมหกรรมสินค้า (ร้านจัดแสดงและแผงร้าน)

  - ค่าใช้จ่ายอื่นๆ ที่เกี่ยวข้องโดยตรงกับโรงแรมซึ่งนอกเหนือจากที่ระบุไว้

2-3-9

- จำนวนของลูกค้า

จำนวนลูกค้าของบริษัทแบ่งตามภูมิศาสตร์ มีสัดส่วนดังนี้

สัดส่วน (หน่วย : ร้อยละ)

2543 2542 2541

เอเชีย 31.68 24.72 26.71 

ญี่ปุ่น 17.18 18.38 21.68

ยุโรป 28.17 31.88 28.52

สหรัฐอเมริกา / แคนาดา 15.06 17.14 15.25

อื่นๆ 7.91 7.88 7.84

รวม 100.00 100.00 100.00

  การขายให้ลูกค้ารายใดรายหนึ่งจนถึง อัตราร้อยละ 30 ในระยะเวลา 3 ปี ติดต่อกัน : ไม่มี

- สิทธิหรือข้อจำกัดในการประกอบธุรกิจ

บริษัทได้ทำสัญญาการดำเนินงานกับบริษัท แชงกรี-ลา อินเตอร์เนชั่นแนล โฮเต็ล แมนเนจเม้นท์
บี-วี (ฮอลแลนด์) สัญญานี้มีอายุ 20 ปี เริ่มตั้งแต่วันที่ 1 เดือนมกราคม พ.ศ. 2533
ถ้าพ้นระยะเวลายี่สิบปีไปแล้วสามารถต่อสัญญาได้อีก 10 ปี โดยบริษัทฯ
ต้องแจ้งเป็นลายลักษณ์อักษรไม่น้อยกว่า 4 เดือนก่อนวันหมดอายุสัญญา
จากผลของสัญญานี้ทำให้บริษัทได้สิทธิในการใช้เครื่องหมายทางการค้า
ความรู้ทางเทคนิคและสิทธิอื่นๆ ที่มีอยู่ของ Shangri-La System บริษัทจ่ายค่าสิทธิให้แก่บริษัท
แชงกรี-ลา อินเตอร์เนชั่นแนล โฮเต็ล แมนเนจเม้นท์ บี-วี (ฮอลแลนด์) ดังนี้

1. ค่าธรรมเนียมรายปี ปีละ 275,000 เหรียญสหรัฐ

2. ค่าธรรมเนียมเพิ่มเติม (แล้วแต่จำนวนใดจะสูงกว่า)

2.1 400,000 เหรียญสหรัฐต่อปี หรือ

2.2 2.75 % ของยอดรายได้รวมจากการดำเนินงานต่อปี